open-index/open-wikipedia-markdown huggingface dataset:
Kivijoki (täsmennyssivu)

**Kivijoki** voi tarkoittaa ainakin seuraavia asioita:

* Kivijoki, kylä Hattulassa.
* Kivijoki, joki Inarissa.
* Kivijoki, joki Kajaanissa.
* Kivijoki, joki Karttulassa.
* Kivijoki, joki Kittilässä.
* Kivijoki, joki Kuhmossa.
* Kivijoki, joki Iissä ja Ranualla.
* Kivijoki, joki Pietarissa Venäjällä.
* Kivijoki, joki Suomussalmella.
* Kivijoki, joki Utajärvellä.
Varjoviikuna

**Varjoviikuna** (*Ficus microcarpa*) on viikunoiden sukuun kuuluva kasvi. Se kasvaa luonnonvaraisena Intiasta ja Kiinasta Kaakkois-Aasiaan ja Itä-Australiaan.

Varjoviikuna kasvaa luonnossa jopa 15 metriä korkeaksi puuksi, jolla voi olla halkaisijaltaan 30 metrin levyinen latvus. Lehtien muoto vaihtelee suuresti. Lehdet ovat yleensä munanmuotoiset pyöreät tai soikeat, 6–11 cm pitkät ja 1,5–3 cm leveät, kiiltävät ja hieman vahamaiset. Rungossa on pieniä laikkuja.

Varjoviikunasta on jalostettu runsaasti lajikkeita ja sitä käytetään huonekasvina. Huonekasvina se kasvaa noin kahden metrin mittaiseksi. Se sopii myös bonsaiksi.

## Lähteet

## Aiheesta muualla
*Kekkilä: Varjoviikuna (''Ficus microcarpa'')
*ITIS: Ficus microcarpa 
*United States Department of Agriculture (USDA): Ficus microcarpa 
*Flora of China: Ficus microcarpa 
*Pherobase: Floral volatiles of Ficus microcarpa
RBC Roosendaal

**RBC**, aiemmalta nimeltään **RBC Roosendaal**, on alankomaalainen jalkapalloseura, joka on perustettu vuonna 1927. Se on pelannut vaihtelevalla menestyksellä maan eri sarjatasoilla mukaanlukien pääsarjataso Eredivisie; kaudella 2025–26 se pelaa neljänneksi korkeimmalla Derde Divisie -tasolla.
Lorenzo Carcaterra

**Lorenzo Carcaterra** (s. 16. lokakuuta 1954 Hell’s Kitchen, New York) on yhdysvaltalainen kirjailija. Hänen tunnetuin teoksensa on *Katuvarpuset* (alk. *Sleepers*), jonka on väitetty perustuvan kirjailijan omakohtaisiin kokemuksiin. Carcaterran omaan lapsuuteen perustuu ainakin teos *A Safe Place: The True Story of a Father, a Son, a Murder*, jossa hän käsittelee vaikeaa suhdetta isäänsä.

## Aiheesta muualla
* Lorenzo Carcaterran kotisivut
*
Shannon Bex

**Shannon Rae Bex** (s. 22. marraskuuta, 1980, Bend, Oregon, Yhdysvallat) on yhdysvaltalainen muusikko, joka kuuluu Danity Kane nimiseen tyttöbändiin. Danity Kanen esikoisalbumi julkaistiin 22. elokuuta 2006. Bex on entinen Portland Trailblazers tanssiryhmän jäsen.

## Diskografia
### Albumit
* Shannon Bex (2012)

### Singlet
* I'm Out (2012)
* I'm a Woman (2012)

### Musiikkivideot
* I'm Out (2012)
Nobby Stiles

**Norbert ”Nobby” Peter Stiles** (18. toukokuuta 1942 Collyhurst, Manchester, Englanti – 30. lokakuuta 2020) oli englantilainen jalkapalloilija ja valmentaja. Pelaaja-aikanaan hän oli pelipaikaltaan puolustaja. 

Pelaajaurallaan seuratasolla Manchester Unitedia, Middlesbroughia ja Vancouver Whitecapsia edustanut Stiles oli mukana voittamassa kultaa Englannin maajoukkueessa vuoden 1966 MM-kotikisoissa. Vuoden 1970 MM-kisoissakin Englantia edustanut Stiles pelasi uransa aikana 28 maaottelua, tehden yhden maalin.

10. tammikuuta 1960 Stiles teki debyyttinsä Manchester Unitedissa ottelussa Boltonia vastaan. 11 Manchester-kauden aikana Stiles oli mukana voittamassa kahta liigamestaruutta (1965, 1967), Euroopan cupia (nyk. mestarien liiga) 1968, FA Cupia (1963) ja FA Community Shieldia vuosina 1965 ja 1967.

Pelaajauransa jälkeen Stiles valmensi Prestonia, West Bromwich Albionia ja Manchester Unitedia.

Vuoden 1966 MM-joukkueessa pelanneet Stiles, Roger Hunt, George Cohen, Ray Wilson ja Alan Ball ristittiin vuonna 2000 Brittiläisen ritarikunnan jäseniksi jalkapalloilun edestä tekemänsä työn vuoksi.

Stiles kuoli 78-vuotiaana 30. lokakuuta 2020 sairastettuaan pitkään dementiaa ja eturauhassyöpää. 

## Lähteet
Jarno Pihlava

**Jarno Pellervo "Jarppa" Pihlava** (s. 14. toukokuuta 1979 Raisio) on suomalainen aktiiviuransa lopettanut uimari. Pihlava edusti Raision Urheilijoita, ja hänen päälajinsa oli rintauinti. 

Pihlava aloitti uintiuransa 7-vuotiaana. Hän osallistui olympialaisiin Sydneyssä 2000 ja Ateenassa 2004. Hän saavutti pitkän radan EM-kilpailuissa yhden mitalin sekä lyhyellä radalla kaksi MM- ja neljä EM-mitalia.

Pihlava valmistui Turun kauppakorkeakoulusta kauppatieteiden maisteriksi vuonna 2007. Hän työskentelee sijoitusjohtajana Turun Seudun Osuuspankissa.

## Saavutuksia

* Olympialaiset:
**Sydney 2000: 11. sija 100 metrin rintauinnissa
**Ateena 2004: 13. sija 100 metrin rintauinnissa

* MM-kilpailut (25 m):
**3. sija 100 metrin rintauinnissa vuonna 2002  
**3. sija 200 metrin rintauinnissa vuonna 2002

* EM-kilpailut (50 m):
**2. sija 100 metrin rintauinnissa vuonna 2000
**4. sija 100 metrin rintauinnissa vuonna 2002  
**5. sija 200 metrin rintauinnissa vuonna 2002  

* EM-kilpailut (25 m):
**3. sija 100 metrin rintauinnissa vuonna 2002  
**2. sija 4&nbsp;×&nbsp;50 metrin sekauintiviestissä vuonna 2002
**3. sija 4&nbsp;×&nbsp;50 metrin sekauintiviestissä vuonna 2004
**2. sija 4&nbsp;×&nbsp;50 metrin sekauintiviestissä vuonna 2006

* Ennätykset:
**11 Pohjoismaiden ennätystä 
**19 Suomen ennätystä  
**50 Suomen mestaruutta

## Lähteet
* Jarno Pihlava Bio, Stats and Results  Olympics at Sports-Reference.com 

### Viitteet
Nokia 3310

**Nokia 3310** on Nokian valmistama matkapuhelin. Puhelinmallia valmistettiin vuosien 2000–2005 välillä. Nokia myi 3310-mallia yhteensä noin 136 miljoonaa kappaletta, millä määrällä se sijoittui yhdenneksitoista *The Telegraph* -lehden syksyn 2013 katsauksessa kaikkien aikojen myydyimmistä matkapuhelimista.

Nokia 3310:stä julkaistiin vuonna 2001 hieman kehittyneempi versio, Nokia 3330. Uusi malli muistutti ulkomuodoltaan 3310-mallia, mutta uutuutena 3330-mallissa oli WAP-ominaisuus. 3310:n varsinaisia seuraajia olivat kuitenkin Nokia 3510 (vuonna 2002) ja värinäytöllinen 3510i (2002). HMD Global julkaisi Nokia 3310:sta vuonna 2017 värinäytöllisen version.

Nokia 3310 on myöhemmin innoittanut lukuisia internet-meemejä. Useat niistä vitsailevat etenkin 3310-mallin poikkeavalla kestävyydellä.

## Ominaisuuksia
*ennakoiva T9-tekstinsyöttö
*neljä peliä (Snake II, Pairs II, Space Impact, Bantumi)
*vaihdettavat värikuoret
*taskulaskin
*voice dialing -ominaisuus
*valuutanmuunnin

## Muut versiot

### 3330, 3315
Vuonna 2001 julkaistu Nokia 3330 on uudisteltu versio alkuperäisestä 3310:stä, johon on lisätty eriväristen kuorien lisäksi esim. uusi pinball tyyppinen *Bumper*-peli, WAP-internet selain ja animoituja näytönsäästäjiä.

Toinen uudisteltu versio 3310:stä on Nokia 3315. Siinä on uusia ominaisuuksia kuten:

* Kuvankäsittelysovellus, jolla pystyy tekemään kuvaviestejä ja taustakuvia itselle tai muille lähetettäväksi
* Ajastetut profiilit
* Itsetehtyjä soittoääniä voi käyttää myös viestiääninä
* Automaattinen näppäinlukko.

Singaporessa ja Malesiassa myydyissä 3315:issa oli sininen taustavalo yleisemmän vihreän sijasta.

3315 julkaistiin myös Australiassa.

Suurin osa alkuperäisistä 3310:stä voidaan päivittää 3315:n kehittyneempään laiteohjelmistoon datakaapelilla.

## Katso myös
* Luettelo Nokian tuotteista

## Lähteet

## Aiheesta muualla
Viljami

**Viljami** on suomalainen miehen etunimi. Se on Viljam-nimen pidentymä. Nimen kansainvälisiä vastineita ovat mm. Vilhelm, William, Guillaume ja Guillermo. Viljamin nimipäivä on 6. huhtikuuta, jolloin on myös Villen, Vilhelmin, Vilhon, Vilin ja Jamin nimipäivä. Vuoden 2019 loppuun mennessä nimi Viljami on annettu noin 22&nbsp;842 henkilölle.

## Tunnettuja Viljameja ja Wiljameja

*Viljami Haarala (s. 2002), jääkiekkoilija
*Viljami Haavisto (s. 1996), toimittaja, kirjailija ja kristillisdemokraattinen poliitikko
*Viljami Hautaviita (1905–1985), julkisuudessa esiintynyt voimamies
*Viljami Huumo (1926–1995), yritysjohtaja ja teollisuusneuvos
*Viljami Istala (s. 2000), jääkiekkoilija
*Viljami Jokirinne (s. 2003), jääkiekkoilija
*Viljami Juntunen (s. 1990), pesäpalloilija 
*Viljami Juusola (s. 2003), jääkiekkoilija
*Viljami Kaasalainen (s. 1995), pikajuoksija
*Viljami Kalliokoski (1894–1978), maanviljelysneuvos, Maalaisliiton kansanedustaja ja ministeri
*Viljami Loponen (s. 2008), lapsinäyttelijä
*Viljami Marjala (s. 2003), jääkiekkoilija
*Wiljami Myllylä (s. 2001), jääkiekkoilija
*Viljami Nieminen (s. 2001), suomalais-yhdysvaltalainen jääkiekkoilija
*Viljami Niittykoski (1895–1985), viulupelimanni ja säveltäjä
*Viljami Rautanen (1882–1960), amerikansuomalainen pappi ja kirjailija
*Viljami Savolainen (s. 2006), jääkiekkoilija
*Viljami Sinisalo (s. 2001), jalkapalloilija
*Viljami Vanjoki (s. 1986), koripalloilija
*Viljami Ventola (1884–1924), suomentaja ja kirjankustantaja

## Kuvitteellisia Viljameita
*Viljami (), vuonna 2014 esitetyn samannimisen lastenohjelma-animaation päähenkilö
*Viljami Vaihdokas,  Elvi Sinervon romaanihenkilö (1946) 

## Lähteet
Heikki Kanninen

**Heikki Juhani Kanninen** (s. 11. tammikuuta 1952 Helsinki) on suomalainen juristi. Hän on työskennellyt unionin yleinen tuomioistuimen jäsenenä vuodesta 2009 alkaen. Tätä ennen hän oli korkeimman hallinto-oikeuden jäsen eli hallintoneuvos vuosina 1998–2005 ja Euroopan unionin virkamiestuomioistuimen jäsen vuosina 2005–2009.

## Ura
Kanninen on valmistunut vuonna 1976 ekonomiksi Helsingin kauppakorkeakoulusta sekä vuonna 1978 oikeustieteen kandidaatiksi ja vuonna 1988 oikeustieteen lisensiaatiksi Helsingin yliopistosta.

Kanninen toimi vuosina 1986&ndash;1993 oikeusministeriössä lainsäädäntöneuvoksena, ja oli samanaikaisesti myös turvapaikkalautakunnan jäsen vuosina 1991–1993. Kanninen oli EFTA-tuomioistuimen apulaiskansliapäällikkö vuosina 1993&ndash;1995, mistä hän siirtyi silloiseen yhteisöjen tuomioistuimeen Leif Sevónin lakimiesavustajaksi vuosiksi 1995&ndash;1998.

Vuonna 1998 Kanninen nimettiin korkeimman hallinto-oikeuden jäseneksi. Tämän ohella hän toimi myös Tuomioistuinlaitoksen kehittämiskomitean varapuheenjohtajana vuosina 2001&ndash;2003. Vuonna 2005 Kanninen nimettiin Euroopan unionin virkamiestuomioistuimeen yhdeksi sen seitsemästä ensimmäisestä tuomarista, ja hän toimi siinä tehtävässä vuoteen 2009 saakka, jolloin hän siirtyi unionin yleinen tuomioistuimen (ent. ensimmäisen asteen tuomioistuin) jäseneksi Virpi Tiilin seuraajaksi. Kanninen nimitettiin uusille kuusivuotiselle toimikausille vuosina 2010, 2016 ja 2022.

Unionin yleisessä tuomioistuimessa Kanninen valittiin jaoston puheenjohtajaksi vuonna 2011, varapresidentiksi vuonna 2013 ja uudelleen jaoston puheenjohtajaksi vuonna 2016, jona hän toimi vuoteen 2022 saakka.

## Tunnustukset

* Suomen Valkoisen Ruusun ritarikunnan komentajamerkki (2007)
* Suomen Valkoisen Ruusun ritarikunnan I luokan komentajamerkki (2022)

## Yksityiselämä
Heikki Kannisen isä oli kenraaliluutnantti Ermei Kanninen.

## Lähteet
Joutsan Seutu

**Joutsan Seutu** on kaakkoisessa Keski-Suomessa Joutsan seudulla keskiviikkoisin ilmestyvä paikallislehti, joka on perustettu vuonna 1971. Lehden kokonaislevikki vuonna 2019 oli 4&nbsp;315 kappaletta. *Joutsan Seudun* päätoimittaja on ollut vuodesta 2000 alkaen Markku Parkkonen. Lehteä kustantaa Joutsan Seutu Oy, jonka omistajina toimii joukko yksityishenkilöitä ja yhteisöjä.

Lehden päätoimittajana Raimo "Rami" Nieminen toimi *Joutsan Seudun* päätoimittajana vuosina 1976–2000. Niemisen pakinoita *Joutsan Seudussa* on koottu kirjaan *Periaatteessa ja käytännössä : Ramin parhaat : Raimo Niemisen pakinoita*, joka julkaistiin vuonna 2011.

Verkkosivut *Joutsan Seutu* otti käyttöön vuonna 1995 yhtenä Suomen ensimmäisistä paikallislehdistä.

*Joutsan Seudun* sidotut vuosikerrat vuoden 1971 lopusta alkaen ovat Joutsan kirjaston kotiseutukokoelmassa.

## Lähteet

## Aiheesta muualla
* Joutsan Seudun verkkosivut
Hietasaaren Tanssimajakka

**Hietasaaren Tanssimajakka** oli Oulun Hietasaaressa sijaitseva noin vuonna 1965 avattu tanssilava.

Hieta-Viihde Oy:n omistamaan tanssipaikkaan mahtui noin 1&nbsp;200 tanssijaa. Tanssimajakassa oli noin 600 neliömetrin kokoinen tanssilattia, josta avautui näkymät Tuiraan ja Hartaanselän yli Pikisaareen sekä Kuusisaareen.

Tanssipaikka tuhoutui tulipalossa lokakuussa 2010. Aluksi poliisi epäili tulipalon johtuneen sähkölaiteviasta, mutta keväällä 2012 muiden vahingontekojen tutkinnan yhteydessä paljastui, että rakennus oli sytytetty tahallaan. Poliisin mukaan tuhopolton tunnusti nuori mieshenkilö, joka oli palon sytyttäessään alle 15-vuotias.

## Lähteet
Tajakka ja Tabletit

**Tajakka ja Tabletit** oli valkeakoskelainen huumoripopyhtye 70-luvun lopulta 80-luvun lopulle.

## Diskografia

* Pallosalama tappoi lehmän Hauholla / Toivotonta brenkotusta (1987)
* Kom till munnen med mej / Tsingis khan (1987)
Banaaniliitin

**Banaaniliitin**  on yksijohtiminen sähköinen liitin, jota käytetään yleisesti väliaikaisissa kytkennöissä. Se on tavallisimmin halkaisijaltaan 4&nbsp;mm ja noin 25&nbsp;mm pitkä, vaikkakin käytössä on erikokoisia versioita erikoistarkoituksiin.
Liittimessä on yleensä yksi tai useampia pitkittäissuuntaisia kontaktipintoja, jotka parantavat liitoksen johtavuutta ja estävät liitintä irtoamasta. Varsinkin vanhemman malliset liittimet muistuttavat banaania kontaktiliuskojen kuperuuden ja niiden välisten rakojen ansiosta, joten nimi on todennäköisesti peräisin tästä. Saksalaisen Richard Hirschmann Companyn patentti on vuodelta 1926.
Usein liittimet ovat myös ketjutettavissa, ja saatavana on myös suojaeristettyjä liittimiä.
Yleisimpiä käyttökohteita ovat elektroniikan mittalaitteet, laboratoriolaitteet ja esimerkiksi kaiutinliitännät.

## Lähteet
KS Teuta Durrës

**KS Teuta Durrës** on albanialainen jalkapalloseura, joka pelaa kotiottelunsa Niko Dovana -stadionilla Durrësin kaupungissa. Vuonna 1920 perustettu seura on voittanut Albanian mestaruuden kerran, kaudella 1993-94.

Teuta sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 347.

## Historia
* 1920: Seura nimeltä *KS Urani* perustetaan.
* 1922: Seura vaihtaa nimensä muotoon *SK Durrës*.
* 1930: Seura vaihtaa nimensä muotoon *KS Teuta Durrës*.
* 1946: Seura vaihtaa nimensä muotoon *KS Ylli i Kuq Durrës*.
* 1949: Seura vaihtaa nimensä jälleen muotoon *SK Durrës*.
* 1951: Seura vaihtaa nimensä muotoon *Puna Durrës*.
* 1958: Seura vaihtaa nimensä muotoon *KS Lokomotiva Durrës*.
* 1991: Seura palauttaa nimensä muotoon *KS Teuta Durrës*.
* 1994: Seura voittaa ensimmäistä kertaa Albanian mestaruussarjan, ja pääsee näin osallistumaan ensimmäistä kertaa eurocupeihin.

## Saavutukset
* Albanian mestaruudet: **2** (1993-94, 2020/21)
* Albanian cup-mestaruudet: **3** (1994-95, 1999-00, 2004-05)
Marcel Dassault

**Marcel Dassault**, syntyjään **Marcel Bloch**, (22. tammikuuta 1892 Pariisi – 17. huhtikuuta 1989 Neuilly-sur-Seine) oli ranskalainen lentokonesuunnittelija ja Dassault-lentokonetehtaan perustaja.

## Nuoruus ja I maailmansodan aika
Valmistuttuaan insinööriksi École Supérieure d'Ingénieurs en Électronique et Électrotechniquesta Marcel Bloch värväytyi lokakuussa 1913 Ranskan armeijaan Ilmavoimien teknisiin joukkoihin. Tammikuussa 1914 hän siirtyi Chalais-Meudonin ilmailututkimuskeskukseen, jossa oli useita erilaisia pajoja ilmailun eri aloilta. Hän aloitti Caudron G.3 koneen potkurin parantamisen, joka osoittautui menestykseksi. Hänestä tuli Ranskan neljänneksi suurin potkurivalmistaja.

Hän pyysi ystäväänsä Henry Potezia liittymään ryhmään. He perustivat Societé d'études aéronautiquen (SEA), joka suunnitteli kaksipaikkaisen lentokoneen korvaamaan Sopwith Scoutin. Koelennot olivat kuitenkin pettymys ja työ lopetettiin. Paranneltu versio SEA IV oli kuitenkin parempi ja Ranskan varusteluhankinnoista vastannut ministeri Louis Loucheur tilasi vuoden 1917 lopulla tuhat SEA IV -lentokonetta. Ensimmäinen tilattu kone rullasi ulos tehtaalta 11. marraskuuta 1918. Tuhannen koneen tilaus peruutettiin ja ainoastaan noin sata rakenteilla ollutta konetta luovutettiin tilaajalle. Seuraavat kymmenen vuotta Marcel Bloch keskittyi muihin asioihin kuin lentokoneiden suunnitteluun ja valmistukseen.

## 1930-luku ja toinen maailmansota
Palatessaan lentokoneteollisuuteen 1930-luvulla hän keräsi uuden ryhmän, joka valmisti joukon lentokoneita metallirunkoisesta MB.60 postikoneesta MB.200 ja MB.210 pommikoneeseen. Hän perusti Société des Avions Marcel Bloch -nimisen yhtiön lentokoneiden valmistamiseksi. Yhtiö kansallistettiin 1936, jolloin hän perusti uuden yrityksen Société anonyme des avions Marcel Bloch (SAAMB) suunnittelemaan lentokoneita kansalliselle lentokoneteollisuudelle.

Saksan vallattua Ranskan sekä muodostettua Vichyn hallinnon vuonna 1940 Marcel Bloch kieltäytyi yhteistoiminnasta miehittäjien ja heidän tukijoidensa kanssa. Vichyn hallinto vangitsi Blochin ja myöhemmin hänet siirrettiin Buchenwaldin keskitysleirille. Huhtikuussa 1945 palattuaan Ranskaan hän jatkoi lentokoneteollisuudessa.

## Sodan jälkeen
Osakkeenomistajien päätöksellä 10. marraskuuta 1945 perustettiin uusi yhtiö, joka sai nimen Société des Avions Marcel Bloch. Vuonna 1949 Bloch vaihtoi sukunimensä Dassault’ksi. Nimi juontaa hänen veljestään, kenraali Darius Paul Blochista (1882–1969), joka Ranskan vastarintaliikkeen eräänä johtajana käytti salanimeä ”Chardasso”, joka on johdettu ranskan kielen termistä *char d'assaut*, suomeksi panssarivaunu. Sodan jälkeen Dassault perusti Dassault-lentokonetehtaan. Hänen pojastaan Serge Dassault’sta tuli yrityksen johtaja.

Marcel Dassault on haudattu Cimetière de Passyn hautausmaalle Pariisiin. Hän oli syntyjään juutalainen, mutta uskonnoltaan roomalaiskatolinen. Hänen veljensä Darius Paul Bloch otti toisen maailmansodan jälkeen myös sukunimekseen Dassault.

## Lähteet
* (Suora latauslinkki)

### Viitteet
Ritva Santavuori

**Ritva Anja Irmeli Santavuori** (o.s. **Lehtinen**; 8. kesäkuuta 1932 Viipuri – 30. maaliskuuta 2024 Sipoo) oli suomalainen juristi.

## Elämä ja ura
Santavuori valmistui oikeustieteen kandidaatiksi Helsingin yliopistosta vuonna 1968. Hän työskenteli aluksi keskusrikospoliisissa muun muassa toimistopäällikkönä ja sitten Helsingissä kaupunginviskaalina ja myöhemmin syyttäjänä vuosina 1974–1996. Santavuori toimi muun muassa huumerikossyyttäjänä ja osastopäällikkönä.

Santavuori oli suomalaisen syyttäjäkoulutuksen pioneereja. Hän toimi vuosina 1978–1979 oikeuskanslerinviraston syyttäjien koulutustyöryhmän puheenjohtajana ja syyttäjäkurssien johtajana 1979–1980. Santavuori oli syyttäjänä useissa aikanaan huomiota herättäneissä jutuissa kuten Dolorex-jutussa, Jollaksen palkkamurhajutussa ja Myllypuron lapsisurmissa. Hän oli myös *[[Iltalehti|Iltalehden]]* kolumnisti ja vakiovieras Yle TV1:n *[[Aamu-TV]]:n* *[[Jälkiviisaat]]*-osiossa.

Julkisen sanan neuvosto antoi 1. helmikuuta 2008 päätöksen, jossa moitittiin Santavuoren puheita *Jälkiviisaat*-ohjelmassa 11. tammikuuta. Santavuori sanoi ohjelmassa Barack Obaman isoäitiä rumaksi ja arveli, että tällä on jäljellä ”negridisiä” piirteitä, kuten gorillamainen nenä. Santavuoren mielestä isoäidin kuvia levitettiin medioissa Obaman vaalikampanjan vaikeuttamiseksi. JSN:n mukaan puheenvuorossa tuotiin esiin etninen alkuperä halventavassa merkityksessä. Vastuu tapauksesta kuului neuvoston mukaan Yleisradiolle. Santavuori pahoitteli kommenttejaan myöhemmin, mutta helmikuussa ilmoitettiin, ettei Santavuori jatka *Jälkiviisaissa*.

Santavuori kuoli maaliskuussa 2024 pitkäaikaiseen sairauteen.

## Perhe
Santavuoren ensimmäinen puoliso oli sellotaiteilija Esko Valsta 1952–1954. Toisen avioliiton hän solmi Usko Santavuoren kanssa 1955. Heillä on kaksi lasta.

## Teoksia
* 
* 
* 
* 

## Lähteet
3. divisioona (jatkosota)

**3. divisioona** oli jatkosodan alussa Pohjois-Pohjanmaan sotilasläänin, johon kuuluivat Oulun ja Raahen suojeluskuntapiirit, perustama Suomen armeijan divisioona. Se liitettiin III armeijakuntaan ja osallistui Operaatio Hopeakettuun ja eteni Uhtualle ja Kiestinkiin. Neuvostoliiton suurhyökkäyksen aikana 3. divisioona siirrettiin Karjalankannakselle, jossa se osallistui taisteluihin VT- sekä VKT-linjalla.

## Perustaminen
Divisioonan joukkojen perustamisesta vastasi Pohjois-Pohjanmaan sotilaslääni lukuun ottamatta niitä joukkoja, jotka kuuluivat välirauhan ajan 11. prikaatin perustamisvastuulle. 

Välirauhan ajan 11. prikaati oli määrätty saatettavaksi sodanajan vahvuuteen jo 10. kesäkuuta 1941 V armeijakunnan käskyllä. 11. prikaati perusti palveluksessa olleista varusmiehistä Jalkaväkirykmenttien 11 ja 53 I pataljoonat sekä pääosan Kenttätykistörykmentti 16:n I ja II patteristoista.

Oulun suojeluskuntapiiri perusti Jalkaväkirykmentti 11:n II pataljoonan, loput Jalkaväkirykmentti 53:sta ja Kenttätykistörykmentti 16:sta sekä Pioneeripataljoona 34:n ja Viestipataljoona 31:n. Raahen suojeluskuntapiiri perusti Jalkaväkirykmentti 11:n III Pataljoonan, Jalkaväkirykmentti 32:n ja Kevyt osasto 5:n.

3. divisioonan kokoonpanosta puuttui raskas kenttätykistöpatteristo ja lisäksi perustettiin huollon osia sekä eräitä pienempiä yksiköitä kuten 263. ilmatorjuntakonekiväärikomppania.

## Komentajat
Divisioonankomentajina olivat:
*jääkärieversti Frans Uno Fagernäs 16. kesäkuuta 1941 – 1. joulukuuta 1943
*kenraalimajuri Aaro Pajari 2. joulukuuta 1943 – 21. lokakuuta 1944

## Yksiköt
Perustamisen jälkeen divisioonaan kuuluivat mm. seuraavat yksiköt:
*Jalkaväkirykmentti 11 (JR 11)
*Jalkaväkirykmentti 32 (JR 32)
*Jalkaväkirykmentti 53 (JR 53)
*Kenttätykistörykmentti 16 (KTR 16)
*Divisioonaan ei kuulunut määrävahvuuksien mukaista raskasta patteristoa
*Kevyt osasto 5 (KevOs 5)
*Pioneeripataljoona 34 (PionP 34)
*Viestipataljoona 31 (VP 31)
*263. ilmatorjuntakonekiväärikomppania (263. ItKKK)

## Tappiot
Divisioonan Päämajalle tekemien määräaikaisilmoitusten mukaan kokonaistappiot sodan aikana olivat kaatuneina, haavoittuneina ja kadonneina yhteensä 10&nbsp;036 miestä.

## Katso myös

*Pohjois-Suomi jatkosodan hyökkäysvaiheessa 1941
*Jatkosodan hyökkäysvaihe
*Kannaksen suurhyökkäys 1944
*Kuuterselän taistelu
*Talin–Ihantalan taistelu
*Lapin sota

## Lähteet
*
*

### Viitteet
Allan Rosas

**Allan Viktor Johnsson Rosas** (s. 6. toukokuuta 1948 Turku) on suomalainen oikeustieteen tohtori ja unionin tuomioistuimen tuomari vuosina 2002–2019.

Rosas valmistui oikeustieteen kandidaatiksi 1969 ja lisensiaatiksi 1971. Hän väitteli tohtoriksi Turun yliopistossa 1977.

Rosas työskenteli Turun yliopiston julkisoikeuden apulaisprofessorina 1978–1981 ja Åbo Akademin valtio-oikeuden ja kansainvälisen oikeuden professorina 1981–1996. Hän oli Åbo Akademin ihmisoikeusinstituutin johtaja 1985–1995. Vuosina 1995–2001 Rosas oli Euroopan komission oikeudellinen pääneuvonantaja ja 2001–2002 EU:n oikeudellisen yksikön varapääjohtaja.

Allan Rosasin isä oli professori John Rosas.

## Lähteet

## Aiheesta muualla
* Kotisivut
Delegointi

**Delegointi** tarkoittaa jonkin suoritettavan asian siirtämistä toiselle henkilölle, yleensä alaisilleen, esimerkiksi työpaikalla arvoasteikossa alemmille työntekijöille. Se kuvastaa yleensä määräysvaltaa ja vastuunsiirtämistä tietyissä tehtävissä toiselle henkilölle. Delegoinnissa annetaan alaisille osa päätöksenteon vastuuta. Oikein suoritettuna delegointi ei tarkoita vastuunpakoilua. Delegoinnin hyödylliseen toteuttamiseen tarvitaan myös koordinointia, jotta delegoidut työt eivät olisi päällekkäisiä tai jättäisi tekemättömiä töitä.

## Katso myös
*Fasilitointi (organisaatio)
Kopiointi

**Kopiointi** on toimintaa, jossa alkuperäisestä kohteesta tai informaatiosta tehdään saman näköinen jäljennös eli kopio. Tähän on olemassa erilaisia menetelmiä ja teknologioita, joiden laatu ja jäljennystarkkuus vaihtelee. Tietokoneella olevia tiedostoja tai niiden osia voidaan kopioida ja sitten liittää toisiin tiedostoihin.

Julkaisujen, kuten kirjojen ja lehtien ja teosten, kuten musiikkiteosten ja kuvien kopiontiin pitää hankkia tekijän lupa.

Ennen kopiointiteknologian kehittymistä kaikki asiakirjat oli kopioitava käsin, millä vältettiin tiedon häviäminen paperin hajotessa. Nykyään digitaalisessa tietoyhteiskunnassa  data voidaan kopioida hetkessä paikasta toiseen. Kopiointi on siten helpompaa ja nopeampaa, minkä ansiosta tietoa voidaan säilyttää ja levittää tehokkaammin.

## Katso myös
* Valokopiointi
* Siirtokopiointi
* Leikkaa, kopioi ja liitä
* Tekijänoikeus
* Kloonaus

## Lähteet
Yipsi Moreno

**Yipsi Moreno** (s. 19. marraskuuta 1980 Camagüey, Kuuba) on kuubalainen moukarinheittäjä.

Moreno aloitti yleisurheiluharjoittelun Cerro Pelado -urheilukoulussa ja muutti kotoaan 11-vuotiaana. 14-vuotiaana hän aloitti moukarinheiton harjoittelun ja voitti nuorten Pan-Amerikan kisat vuonna 1997. Seuraavana vuonna hän oli neljäs yleisurheilun nuorten MM-kisoissa Annecyssä. Moreno heitti 29. toukokuuta 1999 nuorten maailmanennätyksen 66,34. Hän sijoittui samana vuonna toiseksi Pan-Amerikan kisoissa ja osallistui Sevillan MM-kisoihin, jossa oli loppukilpailussa kahdeksastoista. Hän sijoittui Sydneyn olympialaisissa neljänneksi tuloksella 68,33 ja voitti maailmanmestaruuden Edmontonin MM-kisoissa 2001 heitettyään ennätyksensä 70,65. Saman vuoden universiadeissa hän oli toinen. 2002 hän heitti toiseksi yleisurheilun maailmancupissa ja uusi maailmanmestaruutensa Pariisin MM-kisoissa 2003 tuloksellaan 73,33. Hän voitti samana vuonna Pan-Amerikan kisat ja voitti loppukaudesta  tuloksella 73,42. Hänet valittiin samana vuonna Kuubassa vuoden urheilijaksi.

Moreno voitti olympiahopeaa Ateenan olympialaisissa tuloksella 73,36 häviten Venäjän Olga Kuzenkovalle. Vuonna 2005 hän kärsi jalkavammasta, mutta sijoittui siitä huolimatta alun perin toiseksi Helsingin MM-kisoissa. Kilpailun voitti alun perin Olga Kuzenkova, mutta hänen suorituksensa hylättiin vuonna 2013 dopingin käytön vuoksi ja Moreno nousi voittajaksi. Kauden 2005 lopussa hän voitti  tuloksellaan 74,75. 2006 hän oli kolmas sekä  sekä yleisurheilun maailmancupissa. Vuonna 2007 hän saavutti Osakan MM-kisoissa hopeaa, Pan-Amerikan kisoissa kultaa ja  voiton. Pekingin olympialaisissa 2008 Moreno sijoittui alun perin toiseksi, mutta nousi myöhemmin voittajaksi kun Aksana Mjankova hylättiin dopingin takia vuonna 2016. Vuoden 2008  Moreno voitti tuloksella 74,09.

Moreno sijoittui kolmanneksi maanosien cupissa 2010. Daegun MM-kilpailuissa 2011 hän sijoittui neljänneksi tuloksella 74,48. Saman vuoden Pan-Amerikan kisoissa hän voitti kultaa tuloksella 75,62. Lontoon olympialaisissa 2012 hän sijoittui viidenneksi tuloksella 74,60. Hän oli neljäs Moskovan MM-kilpailuissa 2013.

Moreno lopetti uransa kauden 2014 jälkeen. Hän teki kuitenkin paluun vuonna 2024. Hän sai Albanian edustusoikeuden toukokuussa 2025. Hän paransi kesällä 2025 Albanian ennätystä neljä kertaa päätyen heinäkuussa Vólosissa tulokseen 68,74. Tokion MM-kilpailuissa 2025 hän karsiutui loppukilpailusta tuloksella 65,38.

Morenon ennätys on 76,62, minkä hän heitti 9. syyskuuta 2008 Zagrebissa. 

## Henkilökohtaiset ennätykset
* Moukarinheitto: 76,62 (2008)

## Lähteet
Nivelles-Baulers

**Nivelles-Baulers** oli moottorirata lähellä Brysseliä, Belgiassa. Siellä ajettiin Formula ykkösten Belgian Grand Prix vuosina 1972 ja 1974. Rata suunniteltiin turvalliseksi vaihtoehdoksi Span radalle, mutta joidenkin mielestä se oli liiankin turvallinen. Siellä oli laajat turva-alueet ja se oli liian tasainen. Katsojat vierastivat rataa, sillä katsomot olivat liian kaukana tapahtumista.

Rata ajautui taloudellisiin ongelmiin jo sen alkuvaiheissa. Järjestäjä meni konkurssiin 1974. Vuodeksi 1976 radalle yritettiin saada Formula 1 -kisa, mutta se ei toteutunut öljysoran huonon kunnon takia. 1980 rata tuli liian vaaralliseksi autoille. Moottoripyörillä ajettiin kuitenkin vielä 1981 asti, kunnes rata suljettiin. 1990-luvun loppupuolella purettiin varikkorakennukset ja 2000-luvun alussa paikalle rakennettiin teollisuusalue.

## Formula 1 -voittajat
Baptism

**Baptism** on suomalainen black metal -yhtye, joka on perustettu vuonna 1998 Ylöjärvellä ja myöhemmin siirtynyt Kuopion kautta Tampereelle. Yhtyeeseen kuuluu yksi vakituinen jäsen, Kommander Lord Sargofagian. Yhtyeen nimi tarkoittaa suomeksi kastetta.

## Historia

Kommander Lord Sargofagian ja rumpali Demonium perustivat Baptismin Ylöjärvellä vuonna 1998 . Kesällä 1998 nauhoitettiin ensimmäinen demo, joka oli nimeltään *Satanic Rituals*. Se sai vain pienen levityksen omakustannuksen takia. Myöhemmin samana vuonna yhtye jäädytettiin, koska jäsenillä oli muita projekteja hoidettavinaan. Lähes kaksi vuotta sen jälkeen yhtye aloitti toisen demon, nimeltään *Sons of Ruin & Terror*, työstämisen. Levy-yhtiö Warmoon Records julkaisi sen myöhemmin 111:een kappaleeseen rajoitettuna. *Sons of Ruin & Terror* sai huomiota osakseen ja potkaisi kehitystyötä eteenpäin. Se myös myöhemmin johti levytyssopimukseen Northern Heritagen kanssa.

Slaughterer liittyi yhtyeeseen soittamaan bassoa Molestor Kadotuksen tilalle syksyllä vuonna 2001. Debyyttialbumi, *The Beherial Midnight*, nauhoitettiin Helmikuussa 2002 Boneyard Studiolla Lappeenrannassa. Levy julkaistiin 1000 kappaleen painoksena 12. kesäkuuta ja sen LP-versio 500 kappaleen painoksena. *The Beherial Midnight* julkaistiin myös uudelleen vuonna 2005, tällöin vain C-kasetteina ja uudelleenjulkaisu oli rajattu vain 150:een painokseen. Valikoima kasvoi myöhemmin CD/LP:llä nimeltään *Wisdom and Hate*, jonka Northern Heritage julkaisi. Albumi oli rajattu mini-CD-version 666:een painokseen ja LP-levyn 300:een painokseen. Kappale *Eliterian Legion* sisältyi vain LP-version kappalelistaan.

1. elokuuta 2004 tuli ulos seuraava EP, *Black Ceremony*, joka sisälsi 2 kappaletta ja oli rajoitettu vain 400:n 7 tuuman vinyylilevyyn. Breath of Pestilence julkaisi *A Journey
Through Death's Chambers* -bonuskappaleen sisältäneen C-kasetti-version, joka rajattiin vain 150:een painokseen, albumista vuonna 2005. 

26. huhtikuuta 2005 Baptism alkoi työstää seuraavaa kokopitkäänsä, *Morbid Wings of Sathanasia*, minkä niin ikään Northern Heritage julkaisi 2. kesäkuuta 2005, myöhemmin kyseinen levy julkaistiin 500 LP-painokseen rajoitettuna eränä uudelleen vuonna 2006.

26. lokakuuta 2006 Northern Heritage julkaisi minialbumin nimeltään *Evil Mysteries*. Kyseistä levyä on saatavilla vain 10 tuuman vinyylilevyinä. Albumi sisälsi myös yhtyeen ensimmäisen suomeksi lauletun kappaleen, *Azazelin tähti*.

Yhtyeen kolmas kokopitkä, *Grim Arts of Melancholy*, julkaistiin 4. helmikuuta vuonna 2008, julkaisijana edelleen toimi Northern Heritage.

Slaughterer & Demonium eivät kuulu enää yhtyeeseen, joten Kommander Lord Sargofagian on sen ainoa jäsen vaihtelevia livesoittajia lukuun ottamatta.

## Diskografia

### Studioalbumit
* 
* 
* 
* 
* 

### Kokoelma-albumit
* 

### Split-albumit
* 
* 

### EP:t
* 
* 
* 
* 

### Demot
* 
* 

## Lähteet

## Aiheesta muualla
* 
*
Quadra 900

**Macintosh Quadra 900** on Apple Computerin 21. lokakuuta 1991 julkaisema, Macintosh Quadra -sarjan tietokone. Quadra 900 julkaistiin yhdessä Quadra 700 -mallin kanssa. Vuonna 1992 malli päivitettiin ja sitä alettiin myydä nimellä Quadra 950. Quadra 900 :n tuotanto lakkautettiin 18. toukokuuta 1992.

## Yleistä
Quadra 900 oli rinnakkaismallinsa 700:n kanssa ensimmäinen Macintosh, jossa oli vakiona Ethernet-liitäntä. Porttina käytettiin AAUI-liitäntää. Suuri, tornimallinen kotelo ja viisi NuBus-korttipaikkaa mahdollistivat helpon laajennettavuuden. 303 watin virtalähde pystyi pyörittämään kahta 25 W:n ja kolmea 15 W:n NuBus-lisälaitetta. 16 SIMM-paikkaa oli enemmän kuin tarpeeksi kaikenlaiseen käyttöön.

## Tekniset tiedot
* 25 MHz:n Motorola 68040 -suoritin
* 4 Mt:n keskusmuisti, päivitettävissä 256 Mt:n saakka (80 ns 30-pin SIMM)
* PDS-korttipaikka
* 5 NuBus-laajennuspaikkaa
* System 7.0.1, päivitettävissä Mac OS 8.1 saakka

## Lähteet

## Aiheesta muualla
* Quadra 900NT Rautasen sivuilla 
* Quadra 900:n tekniset tiedot Everymacissa 
* Quadra 900 Apple-history.comissa
Kärpänen (Lahti)

**Kärpänen** on Lahden kaupungin 30. kaupunginosa, joka sijaitsee kaupungin lounaisosassa. Kärpäsen alue sijaitsee Salpausselkää pitkin nousevan Kärpäsenmäen päällä, sen eteläisessä rinteessä sekä rinteen alla. 

Vuonna 2017 Kärpäsen kaupunginosaa vastaavan tilastoalueen väkiluku oli 8&nbsp;032.

Kärpäsenmäki on saanut nimensä siitä, että autonomian aikana siellä oli venäläisten kasakoiden hevostallit ja näin ollen myös hevosenlantaa ja kärpäsiä. Samaa perua on vieressä sijaitsevan Kasakkamäen nimi.

Kärpäsessä on peruskoulu, kirjasto sekä Oululaisen tehdas. Hämeenlinnantie nousee ylös Kärpäsenmäkeä, ja jatkuu myöhemmin valtatie 12:na.

Ratahallintokeskuksen, Hollolan kunnan, Lahden kaupungin ja Nastolan kunnan teettämän Lahden kaupunkiseudun rataympäristöselvityksen (2004) perusteella Kärpäsenmäen pientaloalue on yksi Lahden kaupunkiseudun kulttuurihistoriallisesti merkittävistä kohteista.

Valtatie 12:n varrella ehkä näkyvin maamerkki on Kärpäsenmäellä oleva Oululaisen leipomon korkeat betoniset viljasiilot. Kärpäsen mäen länsipuolella alue jatkuu Metsäkankaana. Kärpäsenmäellä sijaitsevat myös Lahden Läntinen hautausmaa siunauskappeleineen sekä Lahden vanha ravirata.

## Lähteet

## Aiheesta muualla
*Ratahallintokeskus: Kaupunkikuvalliset erityispiirteet (liite XII a) (PDF)
Salome

**Salome** (noin 14 jaa. – vuosien 62–71 jaa. välisenä aikana) oli Juudean kuninkaan Herodes Antipaksen tytärpuoli. Hänen nimeään ei mainita Raamatussa, vaan nimi Salome (tai Salomé) on annettu hänelle historioitsija Josephuksen kirjassa *[[Juutalaisten muinaisajat]]*. Tunnetuin Salomeen liittyvä tarina liittyy Johannes Kastajan kuolemaan.

## Johannes Kastajan kuolema

Raamatun mukaan Johannes Kastajan kuolema tapahtui seuraavasti:

## Lähteet

## Aiheesta muualla
Kommander Lord Sargofagian

**Kommander Lord Sargofagian** (oik. Ossi Mäkinen) on suomalainen black metal -muusikko, joka on tunnettu suomalaisista black metal -yhtyeistä Baptism, Black Death Ritual, Calvarium, Horna, Ravine, Behexen, Satanic Warmaster, Trotzreich, Uncreation's Dawn, Valonsurma ja Ymir, joista Baptism on tällä hetkellä hänen pääyhtyeensä. Hän soittaa useita instrumentteja vaihtelevasti eri yhtyeissä.

## Diskografia
Albumit, joita tekemässä tahi tuottamassa Sargofagian on ollut osallisena (kokopitkät ja EP:t).

;Baptism
:ks. Baptismin diskografia

;Black Death Ritual
* 

;Calvarium
* 
* 

;Horna
* 
* 
* 

;Satanic Warmaster
* 

;Uncreation's Dawn
*
Quadra 800

**Macintosh Quadra 800** on Apple Computerin 10. helmikuuta 1993 julkaisema Macintosh Quadra -mallistoon kuuluva tietokone. Samaa laitetta myytiin myöhemmin eri ohjelmistolla Apple Workgroup Server 80 -palvelimena. Quadra 800 julkaistiin yhdessä ensimmäisten Macintosh Centris -mallien kanssa ja se korvasi aiemman Quadra 700 -tietokoneen. Aiemmin julkaistuun Quadra 950 :een verrattuna Quadra 800 sisälsi lähes saman laitteiston ja maksoi puolet vähemmän. Quadra 800 :n kotelon suunnittelua pidettiin kuitenkin epäonnistuneena ja vanhempi 950-malli menestyi 800:n julkaisun jälkeenkin. 

Heinäkuussa 1993 Quadra 800 :n rinnalle julkaistiin multimediakäyttöön suunniteltu Quadra 840AV. Power Macintoshit korvasivat Quadrat seuraavana vuonna ja Quadra 800 :n tuotanto lakkautettiin 14. maaliskuuta 1994.

## Tekniset tiedot
* 33 MHz:n Motorola 68040 -suoritin
* 8 Mt:n keskusmuisti, laajennettavissa 136 Mt:n saakka (60 ns, 72-pin SIMM)
* videolaitteille soveltuva SCSI-liitäntä
* System 7.1

## Lähteet

## Aiheesta muualla
* Quadra 800:n tekniset tiedot  AppleSpec -sivuilla
* Quadra 800 apple-history.comissa
* Quadra 800 Low End Mac -sivuilla
* Quadra 800 EveryMac.comissa
Quadra 840AV

**Macintosh Quadra 840AV** on Apple Computerin 29. kesäkuuta 1993 julkaisema Macintosh Quadra -sarjan tietokone. Yhdessä Centris 660AV:n kanssa julkaistu Quadra 840AV oli suunniteltu erityisesti videotyöskentelyyn ja laitteet sisälsivät digitaalisen signaaliprosessorin ja videon sisään- ja ulostuloliitännät. Quadra 840AV:n tuotanto lakkautettiin 18. heinäkuuta 1994 ilman seuraajamallia. Myöhemmät AV-versiot Power Macintosh 8100 vastasivat lähinnä Quadra 840AV:n kokoonpanoa.

Julkaisunsa aikaan Quadra 840AV oli tehokkain Macintosh-tietokone. 40&nbsp;MHz:n Motorola 68040 -suorittimella ja 4&nbsp;Mt:n keskusmuistilla (60&nbsp;ns 72-pin SIMM) varustettuna Quadra 840AV jäi myös tehokkaimmaksi 68k-sarjan Macintosh-koneeksi, sillä myöhemmät mallit käyttivät jo PowerPC-suorittimia. 66&nbsp;MHz:n AT&T:n digitaalinen signaaliprosessori antoi lisätehoa äänen ja kuvankäsittelyyn. Quadra 840AV käytti Quadra 800:n koteloa, mutta komponenttien asettelussa oli eroja: PDS-liitännän tilalla oli toinen ADB-liitäntä ja uusi GeoPort-portti. Laitteen mukana toimitettiin System 7.1 -käyttöjärjestelmä.

## Aiheesta muualla
* Quadra 840AV: tekniset tiedot  AppleSpec -sivuilla
Vihreät Naiset

**Vihreät Naiset ry** on Vihreän liiton naisjärjestö. Yhdistyksen puheenjohtajana on vuodesta 2024 lähtien toiminut kansanedustaja Inka Hopsu.

Valtakunnallisella yhdistyksellä on 15 paikallisjärjestöä, jotka toimivat aktiivisesti järjestäen tapahtumia ja julkaisten kannanottoja.

## Tavoitteet
Vihreät Naiset ry on vaikutuskanava naisille, jotka tuntevat vastuuta elinympäristömme säilymisestä ja haluavat kehittää yhteiskuntaa tasa-arvoisemmaksi. Yhdistyksen tarkoituksena on luoda yhteyksiä vihreästi ajattelevien naisten välille sekä edistää ja rohkaista naisen yhteiskunnallista ja poliittista toimintaa alueellisesti, kansallisesti ja kansainvälisesti. 

Vihreiden Naisten tavoitteena on feministinen, vihreä ja sosiaalisesti oikeudenmukainen yhteiskunta, jossa kaikki ihmiset osallistuvat aktiivisesti paremman elinympäristön rakentamiseen.    

Vihreiden poliittisessa ohjelmassa vihreää feminismiä luonnehditaan näin:

“Vihreät on feministinen puolue, joka edellyttää, että päätöksenteossa arvioidaan päätösten sukupuolivaikutukset ja sosiaaliset vaikutukset. Feminismillä tavoitellaan kaikille vapautta olla oma itsensä ja yhteiskunnan eriarvoisuutta aiheuttavien valtarakenteiden aktiivista purkamista. Vihreä feminismi on intersektionaalista eli moniperustaisen syrjinnän tunnistavaa ja sitä purkavaa.”

Vihreiden Naisten poliittinen ohjelma alkaa seuraavasti:

"Feminismi on osa suomalaista tarinaa.

Se on vahvuutta, joka ammentaa voimaa empatiasta. Se on sukupolvelta toiselle opittua luonnon ja ympäristön arvostamista. Se on palkkatasa-arvoa, sisaruutta, kehitysyhteistyöhön panostamista ja ennaltaehkäiseviä ja parempia terveys- ja sosiaalipalveluja kaikille. Se on niin poikien puolustamista kuin taistelua rasismia ja homofobiaa vastaan.

Feminismi on läpileikkaava arvo, joka antaa voimaa muuttaa yhteiskuntaa tasa-arvoisemmaksi meille kaikille."

## Yhteistyö
Vihreät Naiset on mukana Naisjärjestöjen Keskusliiton ja Naisjärjestöt Yhteistyössä – Nytkis ry:n toiminnassa. Lisäksi yhdistyksellä on kansainvälistä toimintaa Euroopan Vihreiden kanssa.

## Hallitus
Vihreät Naiset ry:n toimintaa ohjaa valtakunnallinen hallitus, jonka jäsenet ovat:

* Bella Forsgrén, Jyväskylä, puheenjohtaja
* Marjo Tapaninen, Oulu, 1. varapuheenjohtaja
* Oona Foster, Helsinki, 2. varapuheenjohtaja
*Laura Ala-Kokko, Seinäjoki
*Fatim Diarra, Helsinki
*Marika Paavilainen, Espoo
*Ninni Saarinen, Joensuu
*Laura Tarvainen, Rovaniemi

## Puheenjohtajia

* Mari Puoskari 2006–2007
* Heli Järvinen 2008–2011
* Anna Moring 2012–2013
* Outi Alanko-Kahiluoto 2014–2015
* Katja Mannerström 2015–2017
*Emma Kari 2017–2021 
* Bella Forsgrén 2021– 
* Inka Hopsu 2024–2025

## Lähteet

## Aiheesta muualla
*Vihreiden Naisten verkkosivut
Pacuvius

**Marcus Pacuvius** (220 eaa., Brundisium – n. 130 eaa., Tarentum) oli roomalainen tragediakirjailija. Hän oli myös taidemaalari ja säveltäjä. Hänen tuotantoaan on säilynyt vain fragmentaarisesti.

## Lähteet
*
Quadra 630

**Macintosh Quadra 630** on Apple Computerin 15. heinäkuuta 1994 julkaisema Macintosh Quadra-malliston tietokone. Laitteesta oli saatavilla useita versioita ja sitä myytiin myös nimillä Macintosh LC 630 (oppilaitoksille) ja Macintosh Performa 630 (kotitalouksille). Quadra 630 oli tuotannossa 5. lokakuuta 1995 saakka. 

## Tekniset tiedot
Quadra 630:ssä oli ensimmäistä kertaa IDE-väylä kiintolevyn liittämistä varten. Kalliimpaa SCSI-liitäntää käytettiin edelleen CD-ROMin kytkemiseen, mutta SCSI-ohjain oli vanhentunutta mallia. Malleissa oli pääsääntöisesti 4 Mt:n keskusmuisti, 250 Mt:n kiintolevy ja CD-ROM-asema.

### Mallisto

Quadra 630 oli saatavilla useina variaatioina. *Quadra 630* -nimiset laitteet käyttivät 33 MHz:n Motorola 68040 -suoritinta, *LC 630* käytti liukuluvutonta Motorola 68LC040 -suoritinta ja *LC 630 DOS compatible* -mallit sisälsivät ylimääräisen 66 MHz:n 486DX2-suorittimen ja PDS-liitännäisen keskusmuistipäivityksen.

Performa-mallisto:
* **630** - LC 630 ilman CD-ROM-asemaa
* **630CD** - LC 630
* **630CD DOS compatible** - LC 630 DOS compatible
* **631CD** - 630CD ylimääräisellä keskusmuistiliitännällä + 8 Mt:n RAM, 500 Mt:n kiintolevy. Kauppaan sisältyi monitori.
* **635CD** - 630CD 5 Mt:n keskusmuistilla ja modeemilla, kauppaan sisältyi monitori.
* **636** - 635CD 8 Mt:n keskusmuistilla ja 500 Mt:n kiintolevyllä, ilman monitoria ja CD-ROM-asemaa.
* **636CD** - 636 CD-ROM-asemalla
* **637CD** - 636CD 350 Mt:n kiintolevyllä ja monitorilla
* **638CD** - 637CD TV/Videokortilla, ilman monitoria
* **640CD DOS compatible** - 631CD modeemilla 630CD DOS compatible -mallin prosessorikortilla

## Lähteet

## Aiheesta muualla
* Quadra 630 , LC 630, LC 630 (DOS), Performa 630 , 630 (DOS), 631, 635, 636 , 637  ja 640, tekniset tiedot AppleSpecissä
* Quadra 630 apple-history.comissa
* Quadra 630 ja the DOS compatible models Low End Macissa
* Quadra 630, LC 630, Performa 630, 631, 635, 636, 637, 638 ja 640  EveryMac.comissa
SparkNet

__NOTOC__

**SparkNet** on Turussa vuonna 2003 avattu WLAN-pohjainen kaupunkiverkko. SparkNet on Oulun panOulu-verkon lisäksi Suomen toinen kansainvälisestikin hyvin aikaisessa vaiheessa perustettu iso wlan-verkko. Perustana siinä on MP-MasterPlanet Oy:n ylläpitämä keskitetty käyttäjähallinta sekä organisaatioiden tietoliikenneyhteyksien keskinäinen jakaminen vaihtokauppaperiaatteella, jolloin sen käyttö on veloituksetonta mukana oleville organisaatioille. 

SparkNettiä voivat käyttää alueen julkishallinnon työntekijät (Turku, Raisio, Naantali, Kaarina), korkeakoulujen opiskelijat ja henkilöstö. Yhteistyössä olevien organisaatioiden ulkopuoliset ihmiset pääsevät verkkoon kaupunkien kirjastoissa tai oman verkkoyhteyden jakamista vaativan OpenSpark tunnuksen kautta. SparkNet on myös mukana kansainvälisessä Eduroam-yhteistyössä, joten Eduroam-tunnusten omaavat henkilöt voivat käyttää verkon tukiasemia myös. Vastaavasti SparkNetin käyttäjillä on verkkovierailuoikeus muihin Eduroam-verkkoihin.

SparkNet yhteistoimintasopimus allekirjoitettiin vuonna 2003 Turun yliopiston, Turun ammattikorkeakoulun, MP-MasterPlanet Oy:n, ICT Turku Oy:n, Turun kauppakorkeakoulun sekä Åbo Akademin välille. Turun kaupunki ja monet muut julkisen sektorin toimijat liittyivät mukaan SparkNet-toimintaan..

Vuonna 2006 OpenSpark- ja SparkNet-verkkokonseptit voittivat Baltic Challenge -kisan e-Inclusion-sarjassa. .

## SparkNetin kuuluvuusalue
Tukiasemia on eri puolilla Suomea Utsjoki-Kevolta aina Helsinkiin ja Turun saaristoon saakka, mutta valtaosa tukiasemista sijaitsee Varsinais-Suomessa toimijoiden omissa tiloissa. Myös julkisia ja muita merkittäviä kohteita sekä ulkotiloja on katettu. Suomen lisäksi myös ulkomailla on muutama verkkototeutus. 30. maaliskuuta 2009 SparkNet sisälsi 2&nbsp;388 tukiasemaa.

## OpenSpark

OpenSpark on SparkNetin kaikille avoin osuus, johon voi liittyä tuomalla oman langattoman tukiaseman yhteisön käyttöön. OpenSpark -käyttäjätunnuksella voi käyttää nettiyhteyttä kaikista OpenSpark- ja SparkNet-toiminnan piirissä olevista tukiasemista. Myös kaikki SparkNet-käyttäjät voivat käyttää OpenSpark-toiminnan piirissä olevia tukiasemia. Avoimeen OpenSpark WLAN-yhteisöön liitytään päivittämällä oma tukiasema OpenWRT-pohjaiseen ohjelmistoon ja tarjoamalla omaa verkkoyhteyttään hotspottina OpenSpark-verkkossa.

## Tekniikka
Langaton lähiverkko, joka perustuu pääosin WLAN tukiasemiin sekä captive portal -käytön autentikointiin.  (IEEE 802.11g, IEEE 802.11b, Wi-Fi) Autentikoinnissa tuetaan roaming-käyttäjien autentikointia muiden toimijoiden palvelimista sekä lisäksi korkeakoulujen Funet-verkkovierailun sekä eurooppalaisen Eduroamingin käyttöä.

## Katso myös
*Langattomat verkot Suomessa

## Lähteet

## Aiheesta muualla

* SparkNet 
* OpenSpark
Rivka Yosselevska

**Rivka Yosselevska** () oli valkovenäläinen juutalainen, joka selvisi toisen maailmansodan juutalaisvainoista, vaikka hän joutui ammutuksi ja haavoittuneena joukkohautaan.

14. elokuuta 1942 suuri joukko saksalaisia SS-sotilaita saapui seudulle ja ympäröi juutalaisenemmistöisen Zagorodskin kylän (Pohost Zagorodski, Pohost Zahorodny, nyk. , ) ghetton Valko-Venäjän Pinskin lähellä. Seuraavana iltana kylän asukkaat kuljetettiin kuorma-autoilla tai he joutuivat juoksemaan ehkä kolmen kilometrin päähän kylästä. Siellä heidät koottiin joukkohaudan reunalle riviin, josta heidät ammuttiin yksitellen suoraan hautaan. Rivistössä oli myös kylän asukas Rivka Yosselevska, jota sotilas ampui päähän. Osuma ei kuitenkaan ollut kuolettava ja hän onnistui nousemaan joukkohaudasta saksalaisten poistuttua. Rivka oli perheensä ainoa elossa selvinnyt jäsen.

Yosselevska toimi todistajana 8. toukokuuta 1961 oikeudenkäynnissä Adolf Eichmannia vastaan kertoen yksityiskohtaisesti kyseisestä teloitustapahtumasta.

## Lähteet

## Aiheesta muualla
* Rivka's story   (shoah.dk)
Processor Direct Slot

**Processor Direct Slot** (**PDS**) oli Apple Computerin kehittämä tekniikka, jolla Macintosh-tietokoneisiin saatiin edullinen mahdollisuus laajennettavuuteen. PDS mahdollisti yhden lisälaitteen liittämisen Macintoshiin. Tavallisesti laitteiden toimiminen oli kiinni suoritintyypistä, jolloin Motorola 68030 -suorittimelle suunnitellut PDS-oheislaitteet eivät välttämättä toimineet Motorola 68040 -suorittimella varustetuissa tietokoneissa. Teknisten kompromissien ansiosta PDS-liitäntä oli edullinen rakentaa ja se vei vähän fyysistä tilaa tietokoneen kotelossa.

## Toiminta
PDS toimi osittain myöhemmin kehitetyn AGP-väylän tavoin. PDS-portteja saattoi olla tietokoneessa vain yksi kappale, sillä portissa ei ollut normaalien väyläliitäntöjen tavoin mekanismia monien lisälaitteiden erottamiseen toisistaan. Mekanismi suoritinajan varaamiseen puuttui myös, jonka vuoksi PDS-lisälaite keskusteli järjestelmän kanssa tavallisesti vain lähettämällä signaalejaan suoraan suorittimelle.

Macintosh LC:n alun perin Motorola 68020 -suorittimelle suunniteltu PDS-väylä oli poikkeus suoritinriippuvaisten PDS-väylien joukossa. LC:n päivitetyissä versioissa lisälaitteet toimivat päivitetyilläkin suorittimilla (68030, 68040, PowerPC).

## Aiheesta muualla
* PDS-versiot eri Macintosheissa
* PDS-videokortteja Macintosh LC:lle
* PDS-videokortteja 68030-prosessoreille
Quadra 650

**Macintosh Quadra 650** ja **Macintosh Centris 650** ovat Apple Computerin julkaisemia Macintosh-sarjan tietokoneita. Apple julkaisi Centris 650:n osaksi Macintosh Centris -sarjaa 10. helmikuuta 1993 yhdessä Centris 610:n kanssa. Uusien tietokoneiden piti avata uusi, keskihintainen Centris-mallisto, mutta tuotevalikoima osoittautui hämmentävän monimutkaiseksi. Lokakuussa 1993 Centris 650:n suoritin päivitettiin 25 MHz:stä 33 MHz:iin ja sen nimi muutettiin Quadra 650:ksi, jolloin siitä tuli osa Macintosh Quadra -sarjaa. Quadra 650 lakkautettiin 12. syyskuuta 1994.

## Tekniset tiedot
Centris 650 oli saatavilla kahdella kokoonpanolla: 4 Mt:n keskusmuistilla ja liukuluvuttomalla Motorola 68LC040 -suorittimella ja 8 Mt:n muistilla Motorola 68040 -suorittimella varustettuna. Quadra 650:stä oli myös 4 Mt:n ja 8 Mt:n variaatiot, joissa molemmissa oli 68040-suoritin sekä Ethernet. Järjestelmien mukana toimitettiin System 7.1, myöhemmin Mac OS 8.1 -käyttöjärjestelmä.

## Aiheesta muualla
* Centris 650 :n ja Quadra 650 :n tekniset tiedot, AppleSpec
* Centris 650 ja  Quadra 650 apple-history.comissa
* Centris 650 ja Quadra 650 Low End Macissa
* Centris 650 ja Quadra 650 EveryMac.comissa
Dark Messiah of Might and Magic

**Dark Messiah of Might and Magic** on Arkane Studiosin kehittämä toimintaroolipeli, joka on julkaistu vuonna  Windowsille. Peli käyttää tunnettua Source -pelimoottoria.

**Dark Messiah: Might and Magic - Elements** on Xbox 360 -versio, joka ilmestyi noin vuosi Windows-version julkaisun jälkeen ja tarjosi uutuutena mm. uusia yksinpelikenttiä sekä parannetun moninpelin.

*Dark Messiah* on vahvoja roolipeli-elementtejä sisältävä ensimmäisen persoonan toimintapeli, jonka tarina kertoo *Phenrig* -nimisen velhon oppipojasta, Sarethista. Hänet on lähetetty Stonehelmin kaupunkiin etsimään käsiinsä Varjojen Kallon (*The Skull of Shadows*), erittäin voimakkaan artefaktin, joka toimii avaimena mystisen demoniruhtinaan vankilaan.

## Vastaanotto
Pelaaja -lehti antoi pelille arvosanan 9/10 arvostelussaan.

## Lähteet

## Aiheesta muualla
* 
* 
* Viralliset kotisivut
Uinnin lyhyen radan Euroopan-mestaruuskilpailuennätykset

Tämä artikkeli sisältää kaikki uinnin lyhyen radan Euroopan-mestaruuskilpailuiden ennätykset, sekä miehiltä ja naisilta että sekakilpailuista.

## Miehet

## Naiset

## Sekakilpailut

## Lähteet
* 
* 
*